प्रेस को जारी बयान में मिशनरीज ऑफ जीसस ने कहा कि नन का दावा कि बिशप ने 2014 से 2016 के बीच कई बार उसका बलात्‍कार किया, झूठा है और उन्‍होंने यह जानकारी कानूनी संस्‍था को दे दी है। नोट में कहा गया, ”हमारी सिस्‍टर का दावा है कि बिशप ने 5 मई, 2014 को उससे बलात्‍कार किया लेकिन उसके बाद कई बार उस सिस्‍टर ने खुद बिशप को कई घरेलू कार्यक्रमों में बुलाया, जिसमें बिशप शामिल हुए।” इसमें यह भी कहा गया है कि विरोध कर रहीं सिस्‍टर्स कानूनी रूप से कुरावीलंगड़ कॉन्‍वेंट से ताल्‍लुक नहीं रखतीं।